We Schedule Weddings around Deer Season – Sociology In Focus
Culture | November 14, 2011 By Stephanie Medley-Rath Moyane wil afdanking laat omkeer | Maroela Media
Tom Moyane luister na getuienis voor die Nugent-kommissie van ondersoek na die SAID. Foto: ANA
Tom Moyane, voormalige kommissaris van die Suid-Afrikaanse Inkomstediens (SAID), se regsverteenwoordigers het pres. Cyril Ramaphosa versoek om die besluit om Moyane af te dank om te keer.
Moyane se regsverteenwoordigers het Ramaphosa skriftelik versoek om die besluit teen Vrydag om te keer of regstappe die hoof te bied. In die brief word Ramaphosa versoek om die status quo te herstel, naamlik dat Moyane met volle betaling geskors is hangende die uitkoms van die dissiplinêre ondersoek teen hom.
“Indien u versuim om voor of op Vrydag 9 November om 12:00 hierop te reageer, is ons opdrag om met dringende hofaksie voort te gaan en aansoeke in te dien om onder meer u voormelde gedrag as irrasioneel, onwettig en ongeldig te verklaar.”
Moyane se regsverteenwoordigers dreig ook om ŉ interdik te bekom om Ramaphosa te verhoed om enige aanbevelings van die Nugent-kommissie te ontvang of te aanvaar hangende die uitkoms van ŉ aansoek in die konstitusionele hof.
Ramaphosa word voorts gewaarsku om nie ŉ plaasvervanger vir Moyane aan te stel nie. Die hofaksies tussen Ramaphosa en Moyane het begin nadat die president ŉ kommissie van ondersoek, onder leiding van afgetrede regter Robert Nugent, aangestel het om die SAID se sake te bekyk.
Moyane het beswaar gemaak teen die ondersoek én ŉ aparte dissiplinêre proses, asook beweer hy word benadeel omdat hy by twee parallelle prosesse ingesleep word.
Ramaphosa het in ŉ brief aan Moyane gesê die kommissie se voorlopige verslag skets ŉ kommerwekkende prentjie van die huidige stand van die SAID en die roekelose wanbestuur wat Moyane se ampstermyn as kommissaris gekenmerk het.
Moyane het hom tot die konstitusionele hof gewend om die wettigheid van die Nugent-kommissie teen te staan.
Ramaphosa het Moyane Donderdag afgedank en Mark Kingon is as waarnemende kommissaris aangestel.
Seun geskors ná hy juffrou met water gooi
Hoe dikvellig kan jy tog nie wees nie!
Hahahahaha….en hier kry ou CR te doen met sy eie “wetgewing”. Weet jy hoekom het hierdie land so ‘n hemelhoë werkloosheids-syfer? Juis hieroor…………jy stel niemand aan nie, want jy kry nie weer van die useless individu ontslae geraak nie. Ek sluit liewer my deure as om “wettig” my besigheid te verloor…………gaan sit op die sypaadjie by die NG Kerk se sopkombuis….
Die bietjie wat Mark Kingon nou weer reg kry, wil Tommie nou ook weer kom vat.
Hierdie liewe mense, is die houding van die meerderheid van die bevolking…”ek is onbevoeg, maak myself skulde aan allerhande ongeoorloofde dinge, maar sal nooit as ter nimmer loop nie, want hierdie is my land en ek het baklei vir hom”.
Wat ‘n grap. Geen wonder die kinders maak en breek soos hulle wil op skool nie, want kyk watse voorbeeld word daar vir hulle gestel…ek is verhewe bo alle geregtigheid, ek dryg selfs die land se president, want hoe meer “skelm” ek is, hoe meer regte het ek…welkom in Afrika.